لاتسأليني عن سبب كتم الآحزان
بس اسأليني عن غيابي وحضوري
لاتسأليني عن سبب دمع الآعيان
بس أسأليني عن دواعي سروري
لاتسأليني عن تصاريف الأزمان
ترديدها يرهب ويرعب شعوري
أجامل أحبابي وربعي والأخوان
جبر الخواطر صار معنى حضوري
أعطيهم الفرحه وأنا وسط الآحزان
وأجبر كسور الغير وأهمل كسوري
وأحيان أحس إني بقايا لإنسان
وأحيان أحس اني أغيب فحضوري
فجرت أنا في عالم الشعر بركان
لا ماأحترفت الصمت صمتي جهوري
أسرح وأفكر والتفاكير تحنان
يوم القوافي تعيش نشوة ظهوري
القلب ميت والمضامين سلوان
ألغيت انا في عالم الحب دوري
من باعني يابنت لاشك غلطان
أظلمت دنياه من عقب نوري
مدري ظلمته أو ظلمني هالأنسان
أحترت انا مابين عدلي وجوري
بس الأكيد أنه لعهدي وفى صان
ماأمطر لغيري بس ماأسقى زهوري
علي تجبر وأشعل القلب نيران
وصار التباعد في هوانا ضروري
ماأشره عليه بس أنا حيل شرهان
على سنينٍ ماتقدر شعوري
انا الجليس وعزة النفس عنوان
وفي عزتي يابنت قمة غروري
ولاني على دروب المحبين شفقان
خلي الصدف يابنت تعلن حضوري
بالمختصر يابنت انا فرحة أحزان
أنا الغموض فعالم الصمت دوري